આંગણવાડી વર્કરોનો પગારવધારો પૂરતો ન કરાતા નવસારીમાં પુન: આંગણવાડી વર્કરોનું આંદોલન શરૂ થયું છે. બુધવારે આંગણવાડીઓમા કામથી અળગા રહી વર્કરોએ નવસારીમાં દેખાવો કરી સરકારના નિર્ણયની હોળી કરી હતી. નવસારીમાં આંગણવાડી વર્કરોએ ત્રણ દિવસ હડતાળ પાડી હતી ત્યારબાદ 21મીના રાજ્ય સરકારના બજેટમાં યોગ્ય પગારવધારાની જાહેરાત ન કરાય તો પુન: આંદોલન કરવાની જાહેરાત કરી હતી. રાજ્ય સરકારે આંગણવાડી વર્કરોના પગારમાં રૂ. 750ના વધારા સાથે માસિક પગાર રૂ. 5500 કરવાની જાહેરાત કરી હતી.